АҞӘА, ажь 14 – Sputnik. 76 шықәса ирҭагылаз аоператә шәаҳәаҩы Елена Образцова аҵыхәтәантәи лымҩахь лынаскьагара мҩаԥысуеит Москва, Большои театр аҟны. Абри атәы аанацҳауеит РИА Новости.
Амшцәгьа хьаас имкыкәа артистка аҵыхәтәантәи лымҩахь лынаскьагараз атетр аадыртаанӡагьы хыԥхьаӡара рацәала ауаа адизалахьан.
Елена Образцова дызҭоу аҭоубыҭ ықәыргылоуп Большои театр аҭоурыхтә сцена аҿаԥхьа. Аҭоубыҭ аҿаԥхьа лара лсахьеи, ашәҭқәеи, артистка ду иланашьаз аҳамҭақәеи шьҭоуп. Иадырҳәоит уи иналыгӡоз ашәақәа.
Елена Образцова анышә дамардоит Новодевичитәи аԥсыжырҭаҿы.
Елена Образцова – Урыстәылатәи меццо-сопрано, диит ԥхынгәымза 7, 1939 шықәсазы Ленинград.
Уи лрепертуар аҟны иҟоуп 100-ҩык инарзынаԥшуа акомпозиторцәа русумҭақәа.